Komisijos reglamentas (EB) Nr. 951/2002
2002 m. birželio 3 d.
iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą [1], ypač į jo 7 straipsnio 1 dalį,
kadangi:
(1) Reglamento (EB) Nr. 881/2002 7 straipsnio 1 dalimi Komisija įgaliojama iš dalies keisti ar papildyti minėtojo reglamento priedą remiantis Jungtinių Tautų Saugumo Tarybos arba Sankcijų komiteto, įsteigto Saugumo Tarybos 1999 m. rezoliucija Nr. 1267, nutarimu.
(2) Reglamento (EB) Nr. 881/2002 I priede išvardijami asmenys, grupės ir organizacijos, kurių lėšos ir finansiniai ištekliai pagal tą reglamentą yra įšaldomi.
(3) 2002 m. kovo 15 d. ir balandžio 24 d. Sankcijų komitetas nusprendė iš dalies pakeisti ir papildyti asmenų, grupių ir organizacijų, kurių atžvilgiu taikomas lėšų ir finansinių išteklių įšaldymas, sąrašą, todėl atitinkamai reikia iš dalies pakeisti I priedą.
(4) Siekiant užtikrinti, kad šiame reglamente numatytos priemonės būtų veiksmingos, šis reglamentas turi nedelsiant įsigalioti,
PRIĖMĖ ŠĮ REGLAMENTĄ:
1 straipsnis
1. Asmenys, grupės ir organizacijos, išvardyti šio reglamento priede, turi būti įtraukti į Reglamento (EB) Nr. 881/2002 I priedo sąrašą.
2. Reglamento (EB) Nr. 881/2002 I priede įrašas "Al Rashid Trust" pakeičiamas taip:
"Al Rashid Trust (dar žinomas kaip Al Rasheed Trust, Al-Rasheed Trust, Al-Rashid Trust, The Aid Organisation of The Ulema):
- Kitas Ghar, Nazimabad 4, Dahgel-Iftah, Karachi, Pakistanas,
- Jamia Maajid, Sulalman Park, Melgium Pura, Lahore, Pakistanas,
- Kitab Ghar, Darul Ifta Wal Irshad, Nazimabad Nr. 4, Karachi, Pakistanas; tel. 668 33 01; tel. 0300-820 91 99; faks. 662 38 14,
- Jamia Masjid, Sulaiman Park, Begum Pura, Lahore, Pakistanas, tel. 042-681 20 81,
- 302b-40, Good Earth Court, Opposite Pia Planitarium, Block 13a, Gulshan -I Iqbal, Karachi; tel. 497 92 63,
- 617 Clifton Center, Block 5, 6th Floor, Clifton, Karachi; tel. 587-25 45,
- 605 Landmark Plaza, 11 Chundrigar Road, priešais Jang pastatą, Karachi, Pakistanas; tel. 262 38 18-19,
- Biuras Dha'rbi M'unin, priešais Khyber banką, Abbottabad kelias, Mansehra, Pakistanas,
- Biuras Dhar'bi M'unin ZR Brothers, Katcherry kelias, Chowk Yadgaar, Peshawar, Pakistanas,
- Biuras Dha'rbi-M'unin, Rm Nr. 3 Moti Plaza, šalia Liaquat Bagh, Muree kelias, Rawalpindi, Pakistanas,
- Biuras Dha'rbi-M'unin, viršutinis aukštas, Dr. Dawa Khan Stomatologijos klinikos chirurgas, Main Baxae, Mingora, Swat, Pakistanas,
- Operacijos Afganistane: Herat, Jalalabad, Kabul, Kandahar, Mazar Sherif,
- Taip pat operacijos Kosove, Čečėnijoje."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. birželio 3 d.